**Obec Gemerská Panica**

**Materiál na rokovanie obecného zastupiteľstva**

Obecné zastupiteľstvo Gemerská Panica

Dňa 15.04.2025

**Stanovisko hlavného kontrolóra obce k návrhu záverečného účtu**

**obce Gemerská Panica za rok 2024**

**Predkladá:** **Materiál obsahuje:**

Ladislav Kisfaludi 1. Návrh na uznesenie

hlavný kontrolór 2. Dôvodovú správu

 3. Materiál

**Spracovateľ:**

Ladislav Kisfaludi

hlavný kontrolór

uznesenie OZ č. .../2025 dňa .......2025

1. **Návrh na uznesenie**

Obecné zastupiteľstvo v obci Gemerská Panica po prerokovaní predloženého materiálu:

**berie na vedomie**

**Stanovisko hlavného kontrolóra obce k návrhu záverečného účtu**

**obce Gemerská Panica za rok 2024**

1. **Dôvodová správa**

V súlade so zákonom č. 369/1990 Zb. v znení neskorších predpisov § 18 bod f odst. c.,predkladám obecnému zastupiteľstvu stanovisko k návrhu záverečného účtu obce za rok 2024.

1. **Materiál**

**Stanovisko hlavného kontrolóra obce k návrhu záverečného účtu**

 **obce Gemerská Panica za rok 2024**

Stanovisko hlavného kontrolóra k záverečnému účtu obce Gemerská Panica za rok 2024 bolo vypracované v súlade s ustanoveniami § 18 ods. 2, písm. b zák. č. 369/90 Zb. o obecnom zriadení v znení neskorších zmien a doplnkov, v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov. Podľa § 16 ods. 12 zákona č. 583/2004 Z. z. o rozpočtových pravidlách územnej samosprávy v znení neskorších doplnkov a zmien musí byť návrh záverečného účtu prerokovaný OZ najneskôr do šiestich mesiacov po uplynutí rozpočtového roka. Táto podmienka zákona je splnená.

Predkladaný materiál vychádza z posúdenia predloženého návrhu záverečného účtu obce Gemerská Panica za rok 2024, z ekonomickej analýzy dosiahnutých príjmov a čerpania výdavkov rozpočtu obce za sledované obdobie.

**A. VÝCHODISKÁ SPRACOVANIA ODBORNÉHO STANOVISKA K NÁVRHU**

**ZÁVEREČNÉHO ÚČTU OBCE Gemerská Panica**

Účelom stanoviska hlavného kontrolóra je odborné posúdenie všetkých aspektov a náležitostí predloženého návrhu záverečného účtu, ktorými musí záverečný účet obce zo zákona disponovať.

**1. Zákonnosť predloženého návrhu záverečného účtu**

**1.1. Súlad so všeobecne záväznými právnymi predpismi**

Návrh záverečného účtu obce Gemerská Panica za rok 2024 bol spracovaný v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Zohľadňuje taktiež ustanovenia zák. č. 523/2004 Z. z. o rozpočtových pravidlách verejnej správy v znení neskorších doplnkov

a zmien ako aj zákona č. 597/2003 Z. z. o financovaní základných,stredných škôl a školských zariadení.

**1.2. Dodržanie povinnosti auditu zo strany obce**

Obec Gemerská Panica doposiaľ nesplnila povinnosť vyplývajúcu z § 16 ods. 3 zák. č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, podľa ktorej je obec povinná dať si overiť účtovnú uzávierku podľa osobitného predpisu, ktorým je zák. č. 431/2002 Z. z. o účtovníctve v znení neskorších doplnkov a zmien nezávislým audítorom. Túto povinnosť musí obec splniť do 31.12.2025.

**1.3. Dodržanie informačnej povinnosti zo strany obce Gemerská Panica**

Návrh záverečného účtu bol verejne sprístupnený na úradnej tabuli Obecného úradu Gemerská Panica ako aj verejnej diskusii na webovej stránke obce, v súlade s § 9 ods. 2 zák. č. 369/1990 Zb. o obecnom zriadení v znení neskorších doplnkov a zmien a § 16 ods. 9 zák. č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v zákonom stanovenej 15 dňovej lehote pred jeho schválením.

**2. Metodická správnosť predloženého návrhu záverečného účtu**

Predložený návrh záverečného účtu bol spracovaný v súlade s § 16 zákona o rozpočtových pravidlách územnej samosprávy, obsahuje údaje o plnení rozpočtu v členení podľa § 10 ods. 3 zákona v súlade s rozpočtovou klasifikáciou, bilanciu pohľadávok a záväzkov (aktív a pasív).

Údaje o plnení rozpočtu boli spracované podľa rozpočtovej klasifikácie v zmysle opatrenia

MF SR č. MF-0101752004 - 42 (v znení MF/008978/2006-421, MF/009212/2008-421,

MF/021218/2010, ktorým sa ustanovuje druhová, organizačná a ekonomická klasifikácia

rozpočtovej klasifikácie, ktorá je záväzná pri zostavovaní, sledovaní a vyhodnocovaní

rozpočtov územnej samosprávy.

**B. ZOSTAVENIE ZÁVEREČNÉHO ÚČTU**

**Spracovanie záverečného účtu**

Obec Gemerská Panica postupovala pri zostavení záverečného účtu podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovanom hospodárení súhrnne spracovalo do záverečného účtu obce. V súlade

s § 16 ods. 2 zákona o rozpočtových pravidlách územnej samosprávy v znení neskorších

predpisov finančne splnilo svoju povinnosť a usporiadalo svoje hospodárenie vrátane

finančných vzťahov k štátnemu rozpočtu, štátnym fondom, rozpočtom iných obcí.

Predložený návrh záverečného účtu obce obsahuje povinné náležitosti podľa § 16 ods. 5

zákona o rozpočtových pravidlách územnej samosprávy.

**C. ÚDAJE O PLNENÍ ROZPOČTU**

Základným nástrojom finančného hospodárenia obce bol rozpočet obce na rok 2024. Obec zostavila rozpočet podľa ustanovenia § 10 ods. 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2024 bol zostavený ako vyrovnaný. Bežný rozpočet bol zostavený. Hospodárenie obce sa riadilo podľa schváleného rozpočtu na rok 2024. Rozpočet obce bol zmenený raz.

|  |  |  |  |  |
| --- | --- | --- | --- | --- |
|  | **Schválený rozpočet**  | **Schválený rozpočet** **po poslednej zmene** | **Skutočné** **plnenie príjmov/ čerpanie výdavkov****k 31.12.2024** | **% plnenia príjmov/****% čerpania výdavkov**  |
| **Príjmy celkom** | **394 400,00** | **449 400,00** | **465 444,91** | **103,57** |
| z toho : |  |  |  |  |
| Bežné príjmy | 394 400,00 | 449 400,00 | 454 022,56 | 101,02 |
| Kapitálové príjmy | 0,00 | 0,00 | 0,00 |  |
| Finančné príjmy | 0,00 | 0,00 | 11 422,35 |  |
|  |  |  |  |  |
| **Výdavky celkom** | **394 400,00** | **449 400,00** | **419 659,27** | **93,38** |
| z toho : |  |  |  |  |
| Bežné výdavky | 394 400,00 | 423 715,00 | 415 519,27 | 98,06 |
| Kapitálové výdavky | 0,00 | 25 685,00 | 0,00 |  |
| Finančné výdavky | 0,00 | 0,00 | 4 140,00 |  |
|  |  |  |  |  |
| **Rozpočtové hospodárenie obce** | **0,00** | **0,00** | **45 785,64** |  |

**Bežné príjmy:** napriek vysokej inflácií bežné príjmy boli naplnené na 101,02 %, oproti schválenému rozpočtu po poslednej zmene**.**

Daňové príjmy boli vo výške 306 973,08 € a boli naplnené na 98,76 % oproti schválenému rozpočtu po poslednej zmene, boli vyššie oproti minulému roku /287 459,67 €/ o

|  |  |  |  |  |  |
| --- | --- | --- | --- | --- | --- |
|  | 2021 | 2022 | 2023 | 2024 | % 2024/2023 |
| DPFO | 222 238,99 | 238 503,34 | 239 312,70 | 241 928,73 | +1,09% |
| pozemok | 29 980,15 | 19 554,46 | 28 065,80 | 36 764,88 | +30,99% |
| stavba | 4 264,70 | 4 809,31 | 4 913,01 | 9 428,02 | +91,89% |
| Popl. za KO | 6 673,29 | 7 236,48 | 14 629,35 | 18 255,52 | +24,78% |

Pozitívne hodnotím, že  príjmy z pozemkov, zo stavieb a z poplatkov za komunálny odpad boli oproti roku 2023 oveľa vyššie. Podiel z daní z príjmov fyzických osôb aj v roku 2024 stagnoval.

Významnými príjmami obce sú granty a transfery, ktoré boli vo výške 98 269,54 € a boli účelovo určené a použité v súlade s ich účelom alebo prenesené do roku 2025.

 Významnými príjmami obce sú aj administratívne príjmy, ktoré boli vo výške 11 858,28 € a pozostávajú hlavne zo stravného detí v MŠ a ŠJ, z ďalších poplatkov od rodičov detí a zo správnych a z obecných poplatkov.

**Bežné výdavky:** Bežné výdavky v roku 2024 boli nižšie oproti schválenému rozpočtu obce o 1,94%. Porovnanie významnejších bežných výdavkov obce:

|  |  |  |  |  |  |
| --- | --- | --- | --- | --- | --- |
|  | 2021 | 2022 | 2023 | 2024 | % 2024/2023 |
| Mzdy | 162 329,99 | 172 464,42 | 162 864,11 | 211 376,95 | +29,78% |
| Poistné  | 59 726,69 | 62 564,05 | 66 838,57 | 67 066,09 | +0,34% |
| Tovary a služby | 94 570,60 | 138 902,54 | 144 898,84 | 125 754,43 | -15,21% |
| Bežné transfery | 6 664,17 | 4 521,57 | 4 590,42 | 9 134,15 | +98,99% |

Chvályhodné je, že výdavky za tovary a služby oproti minulému roku boli nižšie o 15,21%, tie zahŕňajú prevádzkové výdavky OcÚ vrátane ZŠ a MŠ, ako sú cestovné náhrady, energie, materiál, dopravné, rutinnú a štandardnú údržbu, nájomné za nájom a ostatné tovary a služby. Úverová zaťaženosť obce je na veľmi nízkej úrovni.

**ZÁVER**

Dodržaný bol § 12 ods.3 zákona č. 583/2004 o rozpočtových pravidlách územnej samosprávy, podľa ktorého obec sleduje v priebehu rozpočtového roka vývoj hospodárenia podľa rozpočtu a v prípade potreby vykonáva zmeny vo svojom rozpočte s cieľom zabezpečiť vyrovnanosť bežného rozpočtu ku koncu rozpočtového roka.

Návrh záverečného účtu obce Gemerská Panica za rok 2024 bol spracovaný v súlade s

príslušnými ustanoveniami § 16 zákona č. 583/2004 Z. z. o rozpočtových pravidlách územnej samosprávy v znení neskorších predpisov a obsahuje všetky predpísané náležitosti podľa § 16 ods. 5 citovaného zákona.

Riadna účtovná závierka za rok 2024 a hospodárenie obce v súlade s § 9 ods. 4 zákona

č. 369/1990 Zb. o obecnom zriadení nebola zatiaľ overená ale už bola oslovená audítorka.

Účtovná závierka za rok 2024 bola vykonaná podľa zákona č. 431/2002 Z. z. o účtovníctve

a vyjadruje skutočnú finančnú situáciu obce k 31.12.2024. Výsledok hospodárenia za

uvedený rok je v súlade so zákonom č. 431/2002 Z. z. o účtovníctve v znení neskorších

predpisov. Vzhľadom na uvedené skutočnosti a v zmysle § 16 ods. 10 zákona o rozpočtových

pravidlách územnej samosprávy **odporúčam** Obecnému zastupiteľstvu uzatvoriť prerokovanie Záverečného účtu obce Gemerská Panica za rok 2024 výrokom

**celoročné hospodárenie schvaľuje bez výhrad.**

V obci Gemerská Panica dňa 15.04.2025

 ....................................

 Ladislav Kisfaludi - HK obce